

…………………………………………………………………………………………………………………………………………………………

**BSc Arkitekturë dhe Planifikim Hapësinor**

**Sillabus**

|  |  |  |  |  |
| --- | --- | --- | --- | --- |
| **Lënda** | **BANIMI 1** | | | |
| Lloji | Semestri | ECTS | Kodi |
| OBLIGATIVE (O) | 3 | 5 | 30-BAN-353 |
| **Ligjëruesi i lëndës** | Prof. Banush Shyqeriu, can. Dr., M.Arch. | | | |
| **Asistenti i lëndës** | MSc. Driton Lleshi, IDA; MSc. Rineta Jashari, can. Dr. | | | |
| **Tutori i lëndës** | n.n. | | | |
| **Qëllimet dhe Objektivat** | E konceptuar dhe e shtrirë në module të ndërlidhura, lënda BANIMI1 synon të ndërtojë një kornizë solide njohurish mbi Banimin për studimet universitare në arkitekturë, duke ofruar gjithashtu referenca shtesë për zgjerimin e njohurive në studimet e mëtejshme dhe në praktikë. Duke mbetur si një nga sipërmarrjet më eksperimentale dhe sfiduese në fushën e arkitekturës, BANIMI si lëndë ofrohet dhe menaxhohet në mënyrë shumë praktike brenda kufizimeve, standardeve, rregulloreve dhe tendencave globale dhe lokale. Të kuptuarit e kontekstit (urban dhe sub-urban) të planifikimit dhe zhvillimit, konceptet e dizajnit, parimet dhe kriteret e projekteve të BANIMIT të shkallëve, modeleve dhe kompleksiteteve të ndryshme, përbën bazën e këtij kursi, të drejtuar në një format të studios së integruar me ligjerata dhe projekte. Ndërkohë, materialiteti, konstruksioni, strukturat dhe modelet sociale, kulturore si dhe qëndrueshmëria, përbëjnë synimin holistik dhe të zgjeruar të përvetësimit të njohurive dhe aplikimit operacional për një dizajn banimi shumë cilësor brenda kufizimeve lokale dhe regjionale. | | | |
| **Rezultatet e pritshme** | Pas përfundimit të këtij kursi, studentët do të përgatiten për qasje analitike dhe një kornizë solide të strategjive të dizajnit, projektimit, planifikimit dhe zhvillimit për ndërtesat e banimit, e cila kornizë studimore ofron materiale dhe potenciale të rëndësishme për studime të mëtejshme të pavarura. Pas përfundimit me sukses të këtij kursi, studentët pritet të:   * Fitojnë njohuri të reja dhe të zgjeruara në fushën e Banimit * Zhvillojnë aftësitë krijuese të zgjidhjes së problemeve dhe "të menduarit të dizajnit". * Zhvillojnë i qasjen analitike - analiza arkitektonike dhe urbanistike * Zhvillojnë zgjidhjen e problemeve drejtpërdrejt në kontekst dhe jashtë kontekstit si nxitës gjenerues * Përdorin diagramet dhe modelet si mjete analitike dhe gjeneruese në zgjidhjen e problemeve * Njihen me modelet inovative të organizimit funksional të hapësirave të banimit * Njihen me normat urbane, standardet dhe rregulloret e zhvillimit të arkitekturës së banimit * Fitojnë kompetenca mbi parimet e zgjeruara të projektimit dhe planifikimit si dhe parimet bazë të Projektimit Urban në zhvillimin e arkitekturës së banimit * Aplikojnë sintetizimin e tri variablave kryesore të zhvillimit të arkitekturës: Nevoja, Konteksti dhe Forma | | | |